CELEX: 62013TN0153
Language: fi
Date: 2013-03-14 00:00:00
Title: Asia T-153/13: Kanne 14.3.2013 — Et Solar Industry ym. v. komissio

27.4.2013   
            
            
               FI
            
            
               Euroopan unionin virallinen lehti
            
            
               C 123/27
            
         Kanne 14.3.2013 — Et Solar Industry ym. v. komissio
   (Asia T-153/13)
   2013/C 123/47
   Oikeudenkäyntikieli: englanti
   
      Asianosaiset
   
   
      Kantajat: Et Solar Industry Ltd (Taizhou, Kiina), Et Energy Co. Ltd (Taizhou) ja Dotec Electric Co. Ltd (Taizhou) (edustaja: solicitor R. MacLean)
   
      Vastaaja: Euroopan komissio
   
      Vaatimukset
   
   Kantajat vaativat unionin yleistä tuomioistuinta
   
               —
            
            
               ottamaan valituksen tutkittavaksi
            
         
               —
            
            
               kumoamaan komission päätöksen, joka sisältyy sen 3.1.2013 päivättyyn kirjeeseen ja jonka mukaan markkinataloudessa toimivan yrityksen asemaa koskevaa kantajien hakemusta ei enää tutkita
            
         
               —
            
            
               velvoittamaan vastaajan ja mahdolliset väliintulijat korvaamaan kantajien oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantajat vetoavat kahteen kanneperusteeseen.
   
               1)
            
            
               Ensimmäinen kanneperuste, joka perustuu siihen, että riidanalainen päätös on kumottava sillä perusteella, että komissio teki ilmeisen arviointivirheen, kun se loukkasi kantajien oikeuksia luottamuksensuojaan eikä kunnioittanut niitä ja loukkasi suhteellisuusperiaatetta eikä noudattanut sitä ja siten päätti markkinataloudessa toimivan yrityksen asemaa koskevan kantajien hakemuksen käsittelyn lainvastaisesti ilman perusteltua syytä polkumyyntitutkimuksen yhteydessä.
            
         
               2)
            
            
               Toinen kanneperuste, joka perustuu siihen, että riidanalainen päätös on kumottava sillä perusteella, että komissio teki ilmeisen arviointivirheen, kun se loukkasi oikeusvarmuuden ja Euroopan unionin oikeuden taannehtivan soveltamisen kiellon periaatteita päättämällä markkinataloudessa toimivan yrityksen asemaa koskevan kantajien hakemuksen käsittelyn lainvastaisesti ilman perusteltua syytä polkumyyntitutkimuksen yhteydessä.